చెన్నై, డిసెంబరు 25(ఆంధ్రజ్యోతి): ఆరు నెలల క్రితం అనూహ్యంగా రాజకీయ తెరపైకి దూసుకొచ్చిన నటుడు కమల్హాసన్ కొద్దిరోజులుగా మౌనం గా ఉండడం రాజకీయ వర్గాల్లో చర్చనీయాంశంగా మారింది. మరీ ముఖ్యంగా ఆర్కే నగర్ ఉప ఎన్నిక ఫలితంపై కమల్ ఎందుకు స్పందించలేదన్న అంశం ప్రస్తుతం వివాదాస్పదంగా మారింది. మరోవైపు, జనవరిలో కమల్ రాజకీయ ప్రవేశం చేస్తారని అభిమాన సంఘం నేత కోవై తంగవేల్ చెబుతున్నారు. కమల్ ఎప్పుడో రాజకీయాల్లోకి వచ్చేశారని, ఆ ప్రయాణం ఎలా సాగించాలన్న విషయమై అధ్యయనం చేస్తున్నారని, జనవరిలో పూర్తి స్థాయి ప్రకటన చేస్తారని, ఆయన రాజకీయల్లోకి వస్తే తామంతా తోడుగా ఉంటామని తంగవేల్ పేర్కొన్నారు. రజనీకాంత్ అభిమానులతో భేటీకి సిద్ధమైన తరుణంలో కమల్ అభిమాని ఈ వ్యాఖ్యలు చేయడం ఆలోచించవలసిన విషయం.
chennai, disembaru 25(aandhrajyoti): aaru nelala kritam anoohyamgaa rajakeeya terapaiki doosukochina natudu kamalhasan koddirojulugaa mounam gaa undadam rajakeeya vargaallo charchaneeyaamsamgaa maarindi. mari mukhyamgaa aarke nagar upa ennika phalitampai kamal enduku spandinchaledanna amsam prastutam vivaadaaspadamgaa maarindi. marovaipu, janavarilo kamal rajakeeya pravesam chestaarani abhimana sangham netha kovai tangavel chebutunnaru. kamal eppudo rajakeeyaalloki vachesaarani, aa prayaanam ela saaginchaalanna vishayamai adhyayanam chestunnarani, janavarilo puurti sthaayi prakatana chestaarani, aayana raajakeeyalloki vaste tamanta thodugaa untaamani tangavel perkonnaru. rajanikant abhimaanulatho bheteeki siddhamaina tarunamlo kamal abhimani ee vyaakhyalu cheyadam aalochinchavalasina vishayam.